ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 16 /2556เรื่อง หลักเกณฑ์ในรายละเอียดสําหรับ การโฆษณาที่เกี่ยวข้องกับกองทุน ------------------------------------------------------------อาศัยอํานาจตามความในข้อ 5(1) ข้อ 8 และข้อ 9 แห่งประกาศคณะกรรมการกํากับตลาดทุน ที่ ทธ. 23/2556 เรื่อง หลักเกณฑ์ เงื่อนไข และวิธีการโฆษณาและการส่งเสริมการขายของผู้ประกอบธุรกิจ ลงวันที่ 4 เมษายน พ.ศ. 2556 สํานักงานออกข้อกําหนดไว้ดังต่อไปนี้ข้อ ๑ ในประกาศนี้"กองทุน" หมายความว่า กองทุนรวม หรือกองทุนส่วนบุคคล"กองทุนรวมหุ้นระยะยาว" หมายความว่า กองทุนรวมหุ้นระยะยาวตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล"กองทุนรวมเพื่อการเลี้ยงชีพ" หมายความว่า กองทุนรวมเพื่อการเลี้ยงชีพตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล"กองทุนรวมมีประกัน" หมายความว่า กองทุนรวมมีประกันตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวมและการเข้าทําสัญญารับจัดการกองทุนส่วนบุคคล"กองทุนรวมอสังหาริมทรัพย์ที่ระบุเฉพาะเจาะจง" หมายความว่า กองทุนรวมที่ระบุอสังหาริมทรัพย์ที่จะลงทุนไว้อย่างชัดเจนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์"กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"กิจการโครงสร้างพื้นฐาน" หมายความว่า กิจการโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานข้อ ๒ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการโฆษณาและการส่งเสริมการขายของผู้ประกอบธุรกิจ ในการโฆษณาที่เกี่ยวข้องกับกองทุนในเรื่องดังต่อไปนี้ให้เป็นไปในแนวทางเดียวกัน(1) ผลตอบแทนหรือผลการดําเนินงานในอดีตของกองทุน(2) อันดับหรือรางวัลที่กองทุนได้รับ (3) การส่งเสริมการขายกองทุนรวม(4) การประมาณการผลตอบแทนในอนาคต (5) การโฆษณาเกี่ยวกับกองทุนมีประกันข้อ ๓ การโฆษณาข้อมูลผลตอบแทนหรือผลการดําเนินงานในอดีตของกองทุน ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) การโฆษณาที่มีการระบุผลตอบแทนหรือผลการดําเนินงานที่เป็นตัวเลขในอดีตให้กระทําผ่านสื่อสิ่งพิมพ์หรือสื่ออิเล็กทรอนิกส์เท่านั้น ทั้งนี้ การแสดงข้อมูลดังกล่าวต้องไม่มีลักษณะที่โดดเด่นเกินกว่าข้อมูลส่วนอื่นในโฆษณานั้น (2) ข้อมูลผลตอบแทนหรือผลการดําเนินงานในอดีตของกองทุนต้องเป็นข้อมูลที่ตรงกับข้อมูลที่ผู้ประกอบธุรกิจหลักทรัพย์ประเภทการจัดการกองทุนรวมหรือกองทุนส่วนบุคคล แล้วแต่กรณี ได้จัดทําขึ้นเพื่อวัดผลการดําเนินงานของกองทุนดังกล่าว และมีการระบุแหล่งที่มาอย่างชัดเจน(3) ต้องจัดให้มีคําเตือนที่ระบุว่า "ผลการดําเนินงานในอดีตของ (ให้ระบุว่าเป็นกองทุนรวมหรือกองทุนส่วนบุคคล) มิได้เป็นสิ่งยืนยันถึงผลการดําเนินงานในอนาคต"(4) การโฆษณาที่แสดงการเปรียบเทียบหรือแสดงให้เห็นถึงความแตกต่างระหว่างผลตอบแทนจากการลงทุนในกองทุนกับการลงทุนโดยวิธีอื่น ต้องระบุข้อมูลอันเป็นสาระสําคัญที่สามารถทําให้ผู้ลงทุนเข้าใจถึงความแตกต่างในลักษณะการลงทุนแต่ละประเภทอย่างชัดเจนข้อ ๔ การโฆษณาข้อมูลเกี่ยวกับอันดับหรือรางวัลที่กองทุนได้รับ ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังนี้(1) การโฆษณาอันดับหรือรางวัลที่เกี่ยวกับผลการดําเนินงานในอดีตของกองทุน จะกระทําได้ต่อเมื่อเป็นไปตามหลักเกณฑ์ดังต่อไปนี้ (ก) อันดับหรือรางวัล ต้องเป็นข้อมูลที่มาจากการจัดอันดับหรือผู้ให้รางวัลที่น่าเชื่อถือ ซึ่งได้จัดอันดับหรือให้รางวัลโดยใช้วิธีการวัดผลการดําเนินงานของกองทุนตามหลักวิชาการอันเป็นที่ยอมรับหรือเป็นไปตามมาตรฐานสากล และมีการระบุแหล่งที่มาอย่างชัดเจน (ข) มีการแสดงข้อมูลอย่างน้อยดังต่อไปนี้ไว้ในหน้าเดียวกัน 1. อันดับ ชื่อรางวัล หรือประเภทรางวัลที่ได้รับ 2. เวลาหรือช่วงเวลาที่ได้รับรางวัล 3. ชื่อสถาบันที่เป็นผู้ให้รางวัลหรือเป็นผู้จัดอันดับรางวัล 4. คําเตือนตามข้อ 3(3)(2) การโฆษณาเกี่ยวกับอันดับหรือรางวัลอื่นใดนอกเหนือจาก (1) ให้แสดงข้อมูลเฉพาะตาม (1) (ข) 1. ถึง 3.ข้อ ๕ การโฆษณากองทุน ต้องมีข้อความหรือคําเตือนอย่างน้อยดังต่อไปนี้(1) ข้อความที่ระบุช่องทางในการขอรับข้อมูลเพิ่มเติมหรือหนังสือชี้ชวน(2) คําเตือนว่า "การลงทุนมีความเสี่ยง ผู้ลงทุนควรศึกษาข้อมูลก่อนการตัดสินใจลงทุน"(3) การโฆษณาเกี่ยวกับกองทุนรวมหุ้นระยะยาวและกองทุนรวมเพื่อการเลี้ยงชีพ ต้องจัดให้มีข้อความที่เป็นคําเตือนที่แสดงว่า ผู้ลงทุนควรศึกษาคู่มือภาษีของกองทุนรวมหุ้นระยะยาว หรือกองทุนรวมเพื่อการเลี้ยงชีพ แล้วแต่กรณี (4) ในกรณีที่เป็นการโฆษณากองทุนรวมที่กําหนดว่าจะเลิกโครงการก่อนครบอายุโครงการหากหน่วยลงทุนมีมูลค่าตามอัตราที่กําหนดไว้ ให้ผู้ประกอบธุรกิจแสดงข้อความอธิบายประกอบอัตราที่กําหนดไว้ว่า "ตัวเลขดังกล่าวเป็นเพียงการกําหนดเป้าหมายที่เป็นเหตุให้เลิกโครงการเท่านั้น ไม่ใช่การประมาณการหรือการรับประกันผลตอบแทน"(5) ในกรณีที่เป็นการโฆษณาที่มีการระบุว่ากองทุนรวมได้รับอนุมัติจากสํานักงานแล้ว ต้องจัดให้มีข้อความที่เป็นคําเตือนว่า "การที่สํานักงานคณะกรรมการ ก.ล.ต. ได้อนุมัติให้จัดตั้งและจัดการกองทุนรวม ................... เมื่อวันที่ .......................... มิได้เป็นการแสดงว่าคณะกรรมการ ก.ล.ต. คณะกรรมการกํากับตลาดทุน หรือสํานักงานคณะกรรมการ ก.ล.ต. ได้รับรองถึงความครบถ้วนและถูกต้องของข้อมูลในการเสนอขาย และมิได้ประกันราคาหรือผลตอบแทนของกองทุนรวม"ข้อ ๖ การโฆษณาการส่งเสริมการขายกองทุนรวม ต้องมีข้อมูลสําคัญของกองทุนรวม อย่างน้อยดังต่อไปนี้ (1) ชื่อกองทุนรวม (2) ประเภทของกองทุนรวม (3) นโยบายการลงทุน (4) ความเสี่ยงที่สําคัญของกองทุนรวม(5) ผลการดําเนินงานของกองทุนรวม (ถ้ามี)ในกรณีที่การโฆษณาการส่งเสริมการขายกลุ่มกองทุนรวมที่ไม่ใช่เพื่อกองทุนรวมใดกองทุนรวมหนึ่งเป็นการเฉพาะ หากผู้ประกอบธุรกิจไม่สามารถแสดงข้อมูลตามวรรคหนึ่งของทุกกองทุนรวมได้อย่างครบถ้วน ให้ผู้ประกอบธุรกิจระบุถึงข้อมูลของกองทุนรวมแต่ละกองโดยสังเขป และมีคําเตือนให้ผู้ลงทุนศึกษาข้อมูลของกองทุนรวมโดยเฉพาะอย่างยิ่งนโยบายการลงทุน ความเสี่ยง และผลการดําเนินงานของกองทุนรวมที่เปิดเผยไว้ในแหล่งต่าง ๆ หรือให้ขอข้อมูลจากบุคคลที่ขายหน่วยลงทุนก่อนการตัดสินใจลงทุน ทั้งนี้ คําเตือนดังกล่าวต้องชัดเจนและเด่นชัดเพื่อให้ผู้ลงทุนเห็นได้ง่ายด้วยข้อ ๗ การโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมจะกระทําได้เมื่อเป็นกองทุนรวมประเภทใดประเภทหนึ่งดังต่อไปนี้(1) กองทุนรวมมีประกัน(2) กองทุนรวมที่กําหนดไว้อย่างชัดเจนว่าจะถือทรัพย์สินที่ลงทุนตลอดอายุโครงการจัดการกองทุนรวมหรือตลอดรอบการลงทุนในแต่ละรอบ(3) กองทุนรวมอสังหาริมทรัพย์ที่ระบุเฉพาะเจาะจง(4) กองทุนรวมโครงสร้างพื้นฐานข้อ ๘ การโฆษณาข้อมูลเกี่ยวกับตัวเลขที่แสดงถึงประมาณการผลตอบแทนในอนาคตของกองทุนรวมตามข้อ 7(2) (3) หรือ (4) ให้ผู้ประกอบธุรกิจจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) การโฆษณาดังกล่าว ให้กระทําผ่านสื่อสิ่งพิมพ์หรือสื่ออิเล็กทรอนิกส์เท่านั้น(2) ตัวเลขประมาณการผลตอบแทนในอนาคต ต้องไม่มีลักษณะที่โดดเด่นเกินกว่าข้อมูลอื่นในการโฆษณานั้น(3) มีการเปิดเผยข้อมูลที่เกี่ยวข้องกับการลงทุนของกองทุนรวมตามข้อ 7(2) โดยมีการแสดงข้อมูลอย่างน้อยดังต่อไปนี้ ซึ่งเป็นข้อมูลอย่างเดียวกับข้อมูลที่ปรากฏในโครงการจัดการกองทุนรวมและหนังสือชี้ชวน (ก) ประเภททรัพย์สินที่จะลงทุน (ข) อัตราผลตอบแทนของทรัพย์สินที่จะลงทุนแต่ละชนิด (ค) สัดส่วนการลงทุน (ง) ระยะเวลาการลงทุน (จ) อายุของกองทุนรวม (ฉ) ค่าธรรมเนียมและค่าใช้จ่ายของกองทุนรวม(4) ในกรณีที่เป็นการโฆษณากองทุนรวมตามข้อ 7(3) หรือ (4) ต้องมีการแสดงและเปิดเผยข้อมูลดังต่อไปนี้ไว้ในโครงการจัดการกองทุนรวมและหนังสือชี้ชวนแล้ว (ก) ประมาณการรายได้และค่าใช้จ่ายของกองทุนรวมซึ่งมีการระบุข้อมูลในลักษณะดังนี้ 1. มีการระบุสมมติฐานที่สําคัญที่ใช้อ้างอิงอย่างชัดเจนและเข้าใจง่าย รวมทั้งระบุรายละเอียดเกี่ยวกับการคาดการณ์ในอนาคตและความเสี่ยงที่อาจทําให้ผลตอบแทนหรือผลการดําเนินการของกองทุนรวมไม่เป็นไปตามที่ประมาณการไว้ และ 2. มีการระบุประมาณการรายได้จากอสังหาริมทรัพย์หรือทรัพย์สินของกิจการโครงสร้างพื้นฐาน ที่ได้รับการรับรองจากผู้ประเมินค่าทรัพย์สินที่ได้รับความเห็นชอบจากสํานักงาน ซึ่งจัดทํารายงานการประเมินค่าทรัพย์สินที่กองทุนใช้อ้างอิงในการลงทุนในทรัพย์สินดังกล่าว (ข) ข้อมูลเกี่ยวกับการวิเคราะห์ความไวต่อการเปลี่ยนแปลง (sensitivity analysis) โดยผ่านการตรวจสอบจากผู้สอบบัญชีหรือที่ปรึกษาทางการเงินที่ได้รับความเห็นชอบจากสํานักงานหรือบุคคลอื่นใดตามที่สํานักงานให้ความเห็นชอบ และข้อมูลเกี่ยวกับการวิเคราะห์ดังกล่าวมีการเปิดเผยสมมติฐานที่ใช้อ้างอิงอย่างชัดเจนและเข้าใจง่าย(5) ในกรณีที่เป็นการนําเสนอตัวเลขประมาณการผลตอบแทนของกองทุนรวมตามข้อ 7(3) หรือ (4) ต้องเป็นไปตามหลักเกณฑ์ดังต่อไปนี้ (ก) แสดงในรูปอัตราเงินปันผล โดยข้อมูลที่ใช้ในการจัดทําอัตราเงินปันผลดังกล่าว ต้องมาจากประมาณการงบการเงินที่ผ่านการพิจารณาจากผู้สอบบัญชีที่ได้รับความเห็นชอบจากสํานักงานว่าสอดคล้องกับนโยบายการบัญชีและมาตรฐานการบัญชีที่กองทุนรวมต้องปฏิบัติ (ข) ข้อมูลที่ใช้ในการประมาณการต้องเป็นข้อมูลที่คาดว่าจะเกิดขึ้นในระหว่างรอบปีบัญชีที่มีการโฆษณาประมาณการดังกล่าว โดยอาจใช้ข้อมูลที่คาดว่าจะเกิดขึ้นในรอบระยะเวลาบัญชีถัดไปด้วยก็ได้ แต่ต้องไม่เกินหนึ่งรอบปีบัญชี (ค) ในกรณีที่กองทุนรวมมีนโยบายการลงทุนในสิทธิการเช่า สิทธิสัมปทาน สิทธิในการรับประโยชน์จากรายได้ในอนาคต หรือสิทธิตามสัญญาแบ่งรายได้ในอนาคตของกิจการโครงสร้างพื้นฐาน หรือสิทธิอื่นใดในทํานองเดียวกัน ต้องแสดงให้เห็นอย่างชัดเจนด้วยว่าตัวเลขประมาณการไม่รวมส่วนที่เป็นเงินคืนทุน(6) ต้องมีข้อความดังต่อไปนี้ อธิบายประกอบตัวเลขประมาณการผลตอบแทนในอนาคต (ก) กรณีที่เป็นกองทุนรวมตามข้อ 7(2) ให้มีข้อความประกอบว่า "หากไม่สามารถลงทุนให้เป็นไปตามที่กําหนดไว้เนื่องจากสภาวะตลาดมีการเปลี่ยนแปลงไป ผู้ลงทุนอาจไม่ได้รับผลตอบแทนตามอัตราที่โฆษณาไว้" (ข) กรณีที่เป็นกองทุนรวมตามข้อ 7(3) ให้มีข้อความประกอบว่า "อัตราเงินปันผลดังกล่าวคํานวณจากราคาเสนอขายหน่วยลงทุน ณ ราคาที่ ..................บาท และจากอัตราการให้เช่าพื้นที่ ที่ .....................% ซึ่งเป็นเพียงการแสดงการประมาณการสําหรับรอบระยะเวลาบัญชี สิ้นสุด ณ วันที่......................................................และไม่อาจรับรองผลได้"(ค) กรณีที่เป็นกองทุนรวมตามข้อ 7(4) ให้มีข้อความประกอบว่า ว่า "อัตราเงินปันผลดังกล่าวคํานวณจากราคาเสนอขายหน่วยลงทุน ณ ราคาที่ .............. บาท และจากสมมติฐานว่า ..................(ให้ระบุสมมติฐานหลักที่ทําให้เกิดที่มาของรายได้ที่กองทุนรวมจะได้รับ เช่น อัตราการใช้กําลังการผลิต หรือสัดส่วนรายได้ที่กองทุนได้รับ หรืออัตราการให้บริการของกิจการโครงสร้างพื้นฐานนั้น) ซึ่งเป็นเพียงการแสดงประมาณการสําหรับรอบระยะเวลาบัญชี สิ้นสุด ณ วันที่ .............................................................. และไม่อาจรับรองผลได้"ข้อมูลตามวรรคหนึ่ง (3) และข้อความตามวรรคหนึ่ง (6) ต้องแสดงอยู่ในหน้าเดียวกันกับข้อมูลตามวรรคหนึ่ง (2) และขนาดตัวอักษรของข้อมูลตามวรรคหนึ่ง (3) และข้อความตามวรรคหนึ่ง (6) ต้องมีความชัดเจนและไม่เล็กไปกว่าตัวอักษรปกติของข้อมูลส่วนใหญ่ในการโฆษณาข้อ ๙ การโฆษณากองทุนรวมมีประกัน ให้ผู้ประกอบธุรกิจแสดงข้อมูลเกี่ยวกับการประกันหรือผู้ประกันของกองทุนรวมดังกล่าวด้วยข้อ ๑๐ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 3 มิถุนายน พ.ศ. 2556 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์